Kruger Sunset Lodge | LekkeSlaap
Vanaf R17 000 per nag(plek vir 10)
Kruger Sunset Lodge is 'n eksklusiewe, privaat lodge in die Mjejane Wildreservaat wat deel van die Groter Krugerwildtuin vorm. Dit beteken dat die Groot 5 gereeld verby dié lodge beweeg.
Kruger Sunset Lodge het slaapplek vir 10 gaste op 'n selfsorgbasis. Gaste kan 'n bietjie van die bosveld uit elke hoekie van die lodge besigtig. Daar is 5 luukse en suite-slaapkamers om van te kies, elk met lugversorging,'n koningingrootte-bed, 'n vrystaande klipbad, 'n stort, én ook 'n buitestort. Linne en badhanddoeke word voorsien. Die kamer het 'n reuse-skuifdeur wat verseker dat gaste altyd 'n gedeelte van die natuur kan beskou.
Die moderne kombuis is met 'n stoof, oond, mikrogolf, yskas en tee- en koffiemaakgeriewe toegerus, en maaltye kan in die oop eetarea geniet word.
Gaste kan in die swembad afkoel, onder die Maroelabome ontspan, of die uitsig vanaf die dek of lapa geniet. Gaste het die geleentheid om die sonsondergange en snags die Melkweg in al sy glorie te aanskou.